len

len li sama lipu. len li lon selo ijo la jan li ken ala lukin e ona. len li ken selo sijelo soweli li ken linja soweli li ken kasi li ken ijo pi pali jan. jan li pali e len kepeken nasin mute. nasin mute la jan li pali e ni: wan la jan li pali e linja. tu la jan li pali e lipu len tan linja ni. lipu len la jan li ken kipisi e ona li ken pali e ijo mute tan ona. ijo ni li ken: len jan, poki len, selo supa, ilo pi weka telo, ilo pi weka jaki.

len jan

jan li jo e len lon sijelo ona. jan li jo e len tan ni: len li awen e jan tan lete tan suno tan jaki. kin la jan li ken jo e len tan ni: jan li wile pona lukin la ona li wile jo e len pi pona lukin. ni la len li ken kule. jan li len ala la, jan li ken pilin apeja. nasin len mute li lon. nasin len li ante lon ma ante lon tenpo ante.

len mute li ken len e sijelo jan:
len lawa
len sijelo
len luka
len noka
len noka anpa

kulupu:len

pali len
jan li pali e len kepeken nasin ante mute. nasin pali li ken: pali len kepeken palisa tu

kasi suli pi pana len li kasi len ko walo.

kulupu:len